Source: https://www.jogiforum.hu/hirek/archivum/2010-06.3.0
Timestamp: 2020-08-10 16:39:20
Document Index: 4389513

Matched Legal Cases: ['bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'bíróság ']

Sólyom László köztársasági elnök mandátuma 2010. augusztus 5-én lejár. Államfőnk - Alkotmányunk alapján - egy alkalommal újraválasztható. De vajon újraválasztják? - Az Országgyűlés elnöke június 29-ére írta ki a köztársaságielnök-választást.
Problémás otthonszülések, kidolgozatlan szabályozás - A vádak ismertetésével megkezdődött a Geréb-per
Az ügyészi vádirat ismertetésével megkezdődött Geréb Ágnes szülész-nőgyógyász és négy vádlott-társának büntetőpere kedden a Fővárosi Bíróságon. Kiss Veronika ügyész az elsőfokú tárgyaláson négy különböző otthonszülési ügyhöz kapcsolódóan olvasta fel a foglalkozás körében elkövetett, halált okozó gondatlan veszélyeztetés vétségéről, és más bűntényekről szóló vádakat.
"Három csapás", "középmértékes büntetés", a tanárok fokozottabb védelme - Elfogadta a Ház a Büntető Törvénykönyv szigorítását
Elfogadta az Országgyűlés a "három csapást", visszaállította a "középmértékes büntetést", szigorúbb szankcióra számíthatnak azok, akik tanárokkal szemben követnek el erőszakos bűncselekményeket, és ezentúl a nemzetiszocialista mellett a kommunista rendszerek bűneinek nyilvános tagadását is büntetik majd.
Az Országgyűlés megköveti a 2006-os események ártatlan áldozatait - Határozat az állam nevében elkövetett jogsértések áldozatainak kártérítéséről
Az Országgyűlés kedden elfogadta az állami vezetői mulasztások, illetve az állam nevében elkövetett jogsértések áldozatait megillető kártérítésekről szóló fideszes országgyűlési határozati javaslatot.
Törvény a kormánytisztviselők jogállásáról
Rugalmasabb, hatékonyabb közigazgatás, vagy korlát és védelem nélkül elbocsátható tisztviselők? - Többek között ezeket a kérdéseket vetette fel a szakszervezeti és ellenzéki tiltakozást egyaránt kiváltó, 2010. május 20-án önálló képviselői indítványként benyújtott javaslat (T/45.) a kormánytisztviselők jogállásáról. A Ház kedden elfogadta a törvényt, mely várhatóan június második felében lép hatályba.
Újabb két embert vett őrizetbe a Nemzeti Nyomozó Iroda (NNI) a Pécsi Tudományegyetem (PTE) gazdálkodásával összefüggő vesztegetési ügyben hétfőn - erősítette meg az MTI információját kedden az NNI szóvivője.
Alkotmánysértő rendelkezés a magánnyugdíj új szabályozásában - Az Alkotmánybíróság határozatot hozott
Az (Alkotmánybírság|http://www.jogiforum.hu/kereso/kategoriak/82) (Ab) június 7-én hozott határozata szerint alkotmányellenes a magánnyugdíjról és intézményeiről szóló, az Országgyűlés 2009. december 14-i ülésnapján elfogadott törvény 30. § (1) bekezdése. Az Ab ugyanakkor megállapította, hogy a törvény 28. §-a, 42. §-a, valamint 212. §-a nem alkotmányellenes.
Jogállamfigyelő - EKINT-jelentések az alkotmányosság alapvető követelményeinek érvényesüléséről
Az Eötvös Károly Intézet – mivel - álláspontja szerint - az államszervezeten belüli önreflexió a jelenlegi közjogi helyzetben csak korlátozottan működhet – a közhatalmon kívül álló megfigyelőként rendszeres jelentésekben elemzi az alkotmányosság alapvető követelményeinek érvényesülését.
Fókuszban az energia nagykereskedelmi piacok szabályozása - Nyilvános konzultációt indított az Európai Bizottság
Nyilvános konzultációt indított az Európai Bizottság az energia nagykereskedelmi piacok átláthatóságáról szóló szabályozásról. Iparági képviselők egy múlt heti szakmai vitafórumon egyetértettek abban, hogy szükség van szabályozásra, ám eltérő nézeteket vallottak arról, hogy az adatgyűjtés és piacfelügyelet uniós, vagy inkább regionális (és esetenként nemzeti) szinten történjék-e.
Magyarországról évente 50 panaszt kap az európai ombudsman - Szabó Máté látogatást tett Nikiforosz Diamandurosznál
Magyarországról évente 50 panaszt kap az európai ombudsman. Az állampolgári jogok magyar biztosának gyermekjogi projektjét az Európa Tanács és az európai ombudsman azzal is támogatja, hogy Budapesten rendezne nemzetközi konferenciát a gyermekek európai jogairól.
Ötvennégy helyettes államtitkárt nevezett ki a miniszterelnök
Papcsák: Mindenkinek felelnie kell, aki jogi normát sértett - Kormánybiztos az elszámoltatás és korrupcióellenes küzdelem élén
Környezetre kifejtett hatásokat tükröző adórendszerek - A jogalkotók és politikai döntéshozók környezetvédelmi felelősségéről
Az Európai Bizottság – az ENSZ Környezetvédelmi Programjával közösen – a mai napon közétette azt az új, nagyszabású jelentést, amely annak szükségességére hívja fel a figyelmet, hogy a főbb gazdaságoknak a szűkös erőforrások felhasználása terén gyökeres változásokat kell megvalósítaniuk.
A romák jog- és érdekérvényesítésének hatékonyabbá tételéért - Elindult a TASZ Romaprogramja
2010 április 1-ével elindult a Társaság a Szabadságjogokért Romaprogramja, amelynek célja a mélyszegénységben élők, elsősorban a közöttük felülreprezentált romák jog- és érdekérvényesítésének hatékonyabbá tétele. A TASZ szerint ennek elengedhetetlen feltétele a romák helyi közösséggé szerveződése, saját vezetőik, aktivistáik kiválasztása és megerősítése.
A tagállamok korlátozhatják az internetes szerencsejátékot
Az Európai Bíróság szerint a tagállamok korlátozhatják az online szerencsejátékot, különösen, ha az intézkedés hátterében fogyasztóvédelmi megfontolások húzódnak meg, vagy esetleg az, hogy elejét vegyék a csalásoknak, illetve annak, hogy az állampolgárok túlzott összegeket költsenek szerencsejátékokra.
Solymári konfliktusok, solymári megoldások - A Consensus Humanus Mediációs Központ közösségi mediációs programjának sikeréről
A Consensus Humanus Mediációs Központ pályázatot nyert az Ökotárs Alapítvány kiírásán, melynek keretében közösségi mediációkat szervezett Solymáron a helyi konfliktusok feloldása érdekében.
A Street View kapcsán gyűjtött adatokról - Levélben kért tájékoztatást az adatvédelmi biztos a Google-től
Hogy áll a magyar áldozatsegítés? - EU-s összehasonlítás az áldozatok büntetőeljárásbeli jogairól - Letölthető tanulmány
A 26 civil szervezetet felölelő (Victim Support Europe|http://www.victimsupporteurope.eu/) hálózat a (portugál áldozatsegítő szolgálattal|http://www.apav.pt/portal/) együttműködésben mérte fel és hasonlította össze az áldozatok büntetőeljárásbeli jogait az EU-ban, vizsgálva a magyar helyzetet is.
""A korrupció visszaszorítására megalkotott jogszabályok többnyire nem érik el céljaikat. Ennek fő okai a végrehajtásukra hivatott szervezetek alulfinanszírozottsága, és a megfelelően képzett apparátus hiánya, valamint a tevékenységük koordinációjának elégtelensége."" - foglalja össze a problémát dr. Hack Péter jogász, az ELTE oktatója a K-Monitor Független Korrupciófigyelő Irodának adott interjúban.
Működik az ideiglenes foglalkoztatás bejelentési rendszere
Az ideiglenes foglalkoztatást lehetővé tevő új szabályozás életbelépése óta a munkaadók csaknem 255,6 ezer alkalommal éltek ezzel a lehetőséggel.
Július közepétől tilos a dohányzás a fővárosi aluljárókban - A szabályt megsértők 30 ezer forintig terjedő pénzbírsággal sújthatók
Tilos lesz a dohányzás július 18-tól a fővárosi aluljárókban - mondta ki csütörtökön a Fővárosi Közgyűlés; a rendeletet a 67 tagú testületből 34-en támogatták, így az egyetlen szavazatnyi többséggel ment át a közgyűlésen.
Ötödször napirenden a magánnyugdíjról szóló törvény - Az Alkotmánybíróság 2010. június 7-8-i teljes ülésének napirendje
Az Alkotmánybíróság (Ab) hétfői teljes ülésén ötödször foglalkozik a magánnyugdíjról és intézményeiről szóló, az Országgyűlés 2009. december 14-i ülésnapján elfogadott törvény egyes rendelkezéseinek alkotmányossági vizsgálatával. A parlament által elfogadott, de még ki nem hirdetett törvény alkotmányossági vizsgálatára irányuló indítvánnyal a köztársasági elnök 2010. január 4-én fordult az Alkotmánybírósághoz.
Személyi kérdésekről, a bíróságok informatikai jellegű feladatairól - Összefoglaló az OIT június 1-jei üléséről
Az Országos Igazságszolgáltatási Tanács legutóbbi ülésén új tagként köszöntötték Dr. Rubovszky Györgyöt, a KDNP országgyűlési képviselőjét, akit az Alkotmányügyi Bizottság delegált a testületbe.
Példaértékű döntés az oktatási szegregáció ellen
A Legfelső Bíróság szerdai jogerős döntésében a magyar bíróság történetében először ítélt meg jogerősen kártérítést oktatási szegregáció miatt.
A tagállamok megtilthatják a szerencsejátékok interneten történő kínálását - Az Európai Bíróság ítéletet hozott
Az Európai Bíróság C‑203/08., és a C‑258/08. számú ügyekben hozott ítélete kimondja, hogy a tagállamok megtilthatják a szerencsejátékok interneten történő kínálását.
Alkotmányt sért a szövetkezeti törvény módosítása - Az Alkotmánybíróság határozatot hozott
Az Alkotmánybírság (Ab) június 1-jén egyhangúlag hozott határozata megállapította, hogy alkotmányellenes a szövetkezetekről szóló 2006. évi X. törvény módosításáról szóló, az Országgyűlés 2010. február 22-i ülésnapján elfogadott törvény 3. §-a.
Nyilvános adat a rektorok fizetése - Precedens értékű ítélet a Fővárosi Ítélőtáblán
2010. május 27-i precedens értékű jogerős döntésében a Fővárosi Ítélőtábla kimondta, hogy az egyetemi vezetők fizetése mindenki számára megismerhető adat. A Bodoky Tamás újságíró és a TASZ által indított próbaper a gödöllői Szent István Egyetem ellen indult, azonban mostantól az összes többi állami vagy önkormányzati tulajdonú felsőoktatási intézmény kapcsán lehet hivatkozni a jogerős döntésre.
Július 1-én csökkennek a roaming beszéd- és SMS tarifák, valamint ellenőrizhetővé válik az adatroaming-forgalom
Július 1-től az Európai Unió területén barangolva több, mint 22 százalékkal csökken a hívásfogadás, 11 százalékkal a hívásindítás és közel 3 százalékkal az SMS-küldés bruttó fogyasztói ára. A szolgáltatóknak ettől a naptól minden, az EU területén barangoló ügyfelüknél be kell állítaniuk az adatroamingot használók számára a számlasokktól megvédő értékhatárokat, közölte a Nemzeti Hírközlési Hatóság (NHH).
Új uniós versenyszabályok a gépjárműpiac szereplőire vonatkozóan - A Bizottság május 27-én közzétette új csoportmentességi rendeletét
Az Európai Bizottság 2010. május 27-én közzétette a gépjármű ágazatot érintő új csoportmentességi rendeletét és a hozzátartozó iránymutatást. Az új szabályok a verseny fokozását célozzák a gépjárműjavítás és karbantartás piacán azáltal, hogy elősegítik a javításokhoz szükséges technikai információkhoz való hozzájutást és megkönnyítik az alternatív pótalkatrészek felhasználását.
Ismét napirenden a magáncsőd intézménye - Nyugat-Európában már több százezren vették igénybe az eljárást
A forint árfolyamának gyengülése ismét a magáncsőd intézményének hazai bevezetésére irányította a figyelmet. Először 2009 februárjában kapott nyilvánosságot hazánkban az a minisztériumi előterjesztés, amely lehetővé tenné az „adósságrendezési eljárás” bevezetését természetes személyek számára.
Törvényjavaslat az iskoláztatási támogatásról - MSZOE: A tervezet nemeztközi egyezményeket sért
A közoktatási törvény értelmében: közoktatási intézményben a tanulók 22 éves korig, év vesztés esetén 23 éves korig kezdhetnek új tanévet. A Magyarországi Szülők Országos Egyesülete szerint sérti az egyenlőbánásmód elvét, ha 20 éven felüli közoktatásban tanulók szüleitől elvonják a családi pótlékot, amikor a gyermekek többsége még érettségire készül, vagy szakképzési évfolyamra jár.
Törvény a Nemzeti Összetartozás melletti tanúságtételről - Az államfő aláírta, így pénteken hatálybaléphet
Sólyom László köztársasági elnök aláírta a június 4-ét, a trianoni békeszerződés aláírásának napját a nemzeti összetartozás napjává nyilvánító törvényt, így az pénteken hatályba léphet. A jogszabály aláírásának megtörténtéről Kumin Ferenc, a Köztársasági Elnöki Hivatal főosztályvezetője tájékoztatott csütörtökön.
Több jogot kaphatnak a buszok utasai
Az Európai Parlament közlekedési bizottságának tagjai támogatják azt a javaslatot, mely alapján az EU-ban busszal utazó személyek hasonló jogokkal rendelkeznének utazásaik során, mint a repülőgépek, vagy vonatok utasai.
Roma diákok iskolai elkülönítése miatt kártérítést ítélt meg az LB